রাখাইন রাজ্যগুলোতে সরকারি হাসপাতালে রোহিঙ্গাদের স্বাস্থ্য সেবার পর্যাপ্ত ব্যবস্থা নেই বলেও অভিযোগ করেন তারা। একইসঙ্গে সরকারি স্বাস্থ্য সেবা রাজ্যটির দুর্গম এলাকায় পৌছে না বলেও অভিযোগ রয়েছে। সংকট রয়েছে দুর্গম এলাকা থেকে সরকারি হাসপাতালে পৌছানোর মতো যানবাহনেরও। তবে এই নির্দেশের ফলে স্বাস্থ্য সেবায় কোন ধরণের প্রভাব পড়বে না বলে দাবি করেছেন সরকারি স্বাস্থ্য কর্মকর্তা ইউ অং থুরেইন। সরকারি ও অন্যান্য বেসরকারি সংস্থার সহায়তায় সাময়িক সংকট কাটিয়ে উঠা সম্ভব বলেও দাবি করেন তিনি।